CELEX: 62019TN0672
Language: lv
Date: 2019-10-02 00:00:00
Title: Lieta T-672/19: Prasība, kas celta 2019. gada 2. oktobrī – Companhia de Seguros Índico/Komisija

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/97
            
         
      Prasība, kas celta 2019. gada 2. oktobrī – Companhia de Seguros Índico/Komisija
      (Lieta T-672/19)
      (2019/C 399/115)
      Tiesvedības valoda – portugāļu
      
         Lietas dalībnieki
      
      
         Prasītāja: Companhia de Seguros Índico SA (Maputu, Mozambika) (pārstāvji: R. Oliveira un J. Schmid Moura, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto Eiropas Komisijas 2019. gada 18. jūlija lēmumu; un
               
            
                  —
               
               
                  piespriest Komisijai segt savus, kā arī atlīdzināt prasītājai radušos tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Pirmais pamats – labticības principa pārkāpums un tiesību ļaunprātīga izmantošana:
                  
                               
                           
                           
                              Valsts Kredītrīkotāja biroja sadarbībai starp Mozambikas Republiku un ES (turpmāk tekstā - “Kredītrīkotāja birojs”) veiktā prasītājas sniegto galvojumu piedziņa, par kuru ir šis strīds un kuras rezultātā tika pieņemts apstrīdētais Komisijas lēmums, esot uzskatāma par acīmredzamu labticības principa pārkāpumu un klaju tiesību ļaunprātīgu izmantošanu. Prasītājai atsakoties maksāt Kredītrīkotāja biroja nelikumīgi piedzītos galvojumus, Eiropas Komisija pieņēma apstrīdēto lēmumu, ar kuru prasītāja tiek uz trīs gadiem izslēgta no dalības publiskā iepirkuma procedūrās, kas reglamentētas Padomes Regulā (ES) 2018/1877 un Eiropas Parlamenta un Padomes Regulā (ES, Euratom) 2018/1046, liedzot tai iespēju tikt izraudzītai Savienības finansējuma apgūšanai, pamatojoties uz to, ka tā it kā esot izdarījusi smagu pārkāpumu saistībā ar profesionālo rīcību, pieļaudama būtiskus trūkumus saistībā ar būtisku prasību ievērošanu, pildot no Savienības vispārējā budžeta finansētu līgumu.
                           
                        
            
                  2.
               
               
                  Otrais pamats – Eiropas Parlamenta un Padomes Regulas (ES, Euratom) Nr. 966/2012 106. panta 2. punkta pārkāpums:
                  
                               
                           
                           
                              Apstrīdētais lēmums esot jāatceļ tāpēc, ka Eiropas Komisija ir pieļāvusi acīmredzamas kļūdas prasītājas rīcības “sākotnējā juridiskajā kvalifikācijā”, jo:
                              
                                          —
                                       
                                       
                                          prasītājas rīcība neesot kvalificējama kā “smags pārkāpums saistībā ar profesionālo rīcību” Regulas (ES, Euratom) Nr. 966/2012 106. panta 1. punkta c) apakšpunkta izpratnē; un
                                       
                                    
                                          —
                                       
                                       
                                          prasītājas rīcība neesot kvalificējama kā “būtiski trūkumi saistībā ar būtisku prasību ievērošanu, pildot no budžeta finansētu līgumu” Regulas (ES, Euratom) Nr. 966/2012 106. panta 1. punkta e) apakšpunkta izpratnē.
                                       
                                    
                        
            
                  3.
               
               
                  Trešais pamats – Eiropas Parlamenta un Padomes Regulas (ES, Euratom) Nr. 966/2012 106. panta 3. punkta pārkāpums:
                  
                               
                           
                           
                              Apstrīdētais lēmums esot jāatceļ tāpēc, ka prasītājas izslēgšana esot nesamērīga, jo Eiropas Komisija nav ievērojusi samērīguma principu.